Man vas wat op Facebook spog oor dade met meisie | Maroela Media
'n Man is Dinsdag in hegtenis geneem nadat hy op Facebook gespog het oor seksuele dade met 'n skoolmeisie.
Die Keniaanse man is in Bomet in die weste van die land in hegtenis geneem. Keniane het hul skok en afgryse op sosiale media uitgespreek nadat die man foto's geplaas het van homself en die meisie in 'n woud en gespog het dat hulle seks gehad het. Hulle het geëis dat die man onmiddellik in hegtenis geneem word.
Die man is vasgetrek nadat die inspekteurgeneraal van polisie, Joseph Boinnet, sy onmiddellike inhegtenisname gelas het.
Boinnet het die publiek tydens 'n mediakonferensie gemaan om versigtig te wees oor wat hulle op sosiale media plaas en dat indien daar inkriminerende opmerkings of foto's geplaas word, hulle vervolg sal word. "Keniane moet baie versigtig wees oor hul aktiwiteite op sosiale media; veral dié wat indruis teen die morele waardes van ons samelewing," het hy gesê.
Plaaslike owerhede het gesê hulle soek nog na die minderjarige om vas te stel of dit werklik plaasgevind het.
Dit kom slegs 'n maand nadat 'n werknemer van Kenia se lughawe-owerheid eksplisiete boodskappe van sy aktiwiteite met minderjarige meisies aanlyn gepubliseer het. Sy kontrak is opgeskort en die ondersoek duur voort.
Kenia sosiale media
SAUK hou aan om Motsoeneng te verdedig
Mooi so! Ander lande kan by Kenia 'n ding of 2 leer!
Hoop jy het opgelet dat die polisieman nie gesê het dat hulle nie skelm dinge moet doen nie, maar gesê het dat hulle moet stilbly daaroor en dit nie op facebook uitbaker nie.